איגוד התסריטאים האמריקאי

איגוד התסריטאים האמריקאי (או Writers Guild of America – WGA) מרכז פעילות משותפת של שני ארגוני עובדים אמריקאים:
 איגוד הסופרים של אמריקה המזרחית (WGAE), שבסיסו בעיר ניו יורק.
 איגוד הסופרים של אמריקה המערבית (WGAW), שבסיסו בלוס אנג'לס.

ארגונים אלו מייצגים את הכותבים בתעשיות הטלוויזיה, הקולנוע, הרדיו ופלטפורמות התוכן המקוונות כגון נטפליקס, ספוטיפיי ועוד.

למרות שכל ארגון פועל באופן עצמאי, הם מבצעים כמה פעילויות משותפות, כולל משא ומתן על חוזים והכרזה משותפת על עיצומים ושביתה.

רקע וייסוד 

שני הארגונים הוקמו במהלך שנת 1954 לאחר מיזוג מספר קבוצות כותבים מארגוני עובדים אחרים.

איגוד היוצרים The Authors Guild או (בקיצור AG) נוסד במקור בשנת 1912 כ"אגודת הסופרים של אמריקה" (ALA), על מנת לייצג מחברי ספרים, מגזינים ומחזאים.

בשנת 1921, איגוד הדרמטיסטים של אמריקה התפצלה לכדי קבוצה נפרדת על מנת לייצג בתחילה את כותבי הבמה, ומאוחר יותר דרמטיסטים ברדיו.

באותה שנה, אגודת כותבי המסך הוקמה כדי לייצג את תסריטאי הקולנוע, אך פעלה כארגון חברתי ולא כארגון עובדים עד 1933. לאחר אותה שנה הקבוצה התחברה לאיגוד היוצרים ופעלה יותר בנושאי הסכמי שכר לחבריה.

עם תחילתה של תעשיית הטלוויזיה ב-1948, אגודת כותבי המסך וקבוצת כותבי טלוויזיה בתוך ליגת היוצרים החלו לייצג כותבי טלוויזיה. מתוך הכרה במורכבות ההולכת וגוברת של ייצוג חברים בתחומים רבים ושונים של כתיבה בידורית, איגודים אלה התארגנו מחדש ב-1954, כאשר גם גילדת המחברים וגם גילדת הדרמטיסטים ימשיכו לייצג סופרים במדיה המודפסת, אגודת כותבי המסך תפסיק את פעילותה, והיוצרים שעבדו בטלוויזיה וברדיו יוצגו על ידי שני איגודים חדשים שימוקמו בחוף המזרחי והמערבי: WGAE ו-WGAW.

פעילויות משותפות 
למרות ששני הארגונים פועלים באופן עצמאי, הם מבצעים ביחד כמה פעילויות באופן קבוע:
 פרסי איגוד הכותבים של אמריקה מוענקים מדי שנה על ידי שני האיגודים כהוקרה למצוינות בכתיבה קולנועית, טלוויזיה ורדיו, כולל ספרות ועיון כאחד. בשנת 1949 הוענקו לראשונה פרסי איגוד הכותבים הראשון, כדי להוקיר את מיטב כותבי הקולנוע של 1948. טקס הענקת הפרסים השנתי משודר בו זמנית לחוף המזרחי והמערבי.
 שיטת הקרדיט של WGA משמשת כדי לקבוע מי מקבל קרדיט על כתיבת סרט, טלוויזיה, תיאטרון או עבודת מדיה אחרת שנכתבה בסמכות השיפוט של WGA. הארגונים הן הפוסקים לגבי מי וכיצד רשומים הכותבים בקרדיטים.
 שירות רישום התסריט של WGA מנוהל על ידי שני הארגונים כדי לקבוע את תאריך היצירה של קניין ספרותי.
 שני הארגונים חברים באיגוד הסופרים הבינלאומי.

שביתות 

ה-WGAE וה-WGAW מנהלים משא ומתן על חוזים בצורה אחידה וכן פותחים בשביתה בו-זמנית.
 שביתת ארגון התסריטאים של אמריקה ב-1960: נמשכה 22 שבועות. החוזה שנקבע במשא ומתן כלל לראשונה מתן תמלוגים לסרטי תיאטרון ושיפור פנסיות.
 שביתת ארגון התסריטאים של אמריקה ב-1981 נמשכה 13 שבועות. החוזה שנערך במשא ומתן כלל קביעת תנאי תשלום עבור תוכניות בערוצי צפיה בתשלום.
 שביתת איגוד התסריטאים האמריקאי ב-1985 נמשכה שבועיים. השביתה נפתחה בשל מחלוקת לגבי תשלום תמלוגים עבור קלטות וידאו.
 שביתת ארגון התסריטאים של אמריקה ב-1988 נמשכה מ-7 במרץ עד 7 באוגוסט 1988. בין המחלוקות היו שאריות משידורים חוזרים בסינדיקציה של הופעות בנות שעה.
 שביתת איגוד התסריטאים האמריקאי 2007–2008 נמשכה מ-5 בנובמבר 2007 ועד 12 בפברואר 2008. השביתה נפתחה בשל מחלוקת עבור תשלום תמלוגים המחלוקות היו שנעשה עבור מדיה חדשה ותוכניות ב-DVD. השביתה השפיעה על מספר הפקות טלוויזיה הפקת מספר תוכניות טלוויזיה הושפעה מהשביתה.
 השביתה של גילדת הסופרים של אמריקה ב-2023 החלה ב-2 במאי 2023. השביתה נפתחה בשל מחלוקת לגבי תנאי שכר המינימום המשולם לתסריטאים ורגולציה על השימוש בבינה מלאכותית בתעשיית הקולנוע והטלוויזיה. השביתה נמשכה 148 יום, עד 27 בספטמבר 2023. בסיומה נחתם הסכם שכלל שיפור בתנאי הפנסיה וביטוח הבריאות של תסריטאים, הבטחת קיומם של צוותי כתיבה עם מספר מינימלי של תסריטאים מועסקים ואימוץ כללים לגבי שימוש בתבונה מלאכותית.

קישורים חיצוניים

הערות שוליים 

ארצות הברית: ארגונים
תסריט
יחסי עבודה בארצות הברית